

**ΣΧΟΛΗ ΘΕΤΙΚΩΝ ΕΠΙΣΤΗΜΩΝ**

**ΤΜΗΜΑ ΑΕΡΟΔΙΑΣΤΗΜΙΚΗΣ ΕΠΙΣΤΗΜΗΣ ΚΑΙ ΤΕΧΝΟΛΟΓΙΑΣ**

**Ανακοινωση**

Καλούνται οι φοιτητές του τμήματος Αεροδιαστημικής Επιστήμης και Τεχνολογίας να δηλώσουν τα μαθήματα που παρακολουθούν και στα οποία θα εξεταστούν το χειμερινό εξάμηνο 2023-2024.

Οι δηλώσεις μαθημάτων θα γίνουν μέσω WEB

<http://my-studies.uoa.gr>

**ΠΕΡΙΟΔΟΣ ΔΗΛΩΣΕΩΝ**

**ΔΕΥΤΕΡΑ 30/10/2023 ΕΩΣ ΤΕΤΑΡΤΗ 15/11/2023**

 Για το χειμερινό εξάμηνο 2023/2024 οι φοιτητές του τμήματος Αεροδιαστημικής Επιστήμης και Τεχνολογίας δηλώνουν τα μαθήματα του 1ου, 3ου, 5ου και 7ου εξαμήνου καθώς και οι επί πτυχίο φοιτητές (9ο εξάμηνο) με τους εξής περιορισμούς:

1. Οι φοιτητές του 1ου εξαμήνου επιλέγουν μόνο τα (5) πέντε μαθήματα του 1ου εξαμήνου.
2. Οι φοιτητές του 3ου εξαμήνου επιλέγουν τα (6) έξι μαθήματα του τρέχοντος εξαμήνου (3ου) καθώς και τα μαθήματα του 1ου εξαμήνου που τυχόν οφείλουν και μέχρι (9) εννέα συνολικά μαθήματα
3. Οι φοιτητές του 5ου εξαμήνου επιλέγουν τα (5) πέντε μαθήματα του τρέχοντος εξαμήνου καθώς και τα μαθήματα των προηγούμενου εξαμήνων (1ου και 3ου) που τυχόν οφείλουν, συνολικά έως δώδεκα (12) μαθήματα.
4. Οι φοιτητές του 7ου εξαμήνου επιλέγουν τα (5) πέντε μαθήματα (1 ΥΠΟ και 4 ΥΕ) του 7ου εξαμήνου, καθώς και τα μαθήματα των προηγούμενων εξαμήνων (1ου, 3ου και 5ου) που τυχόν οφείλουν, συνολικά έως δεκατέσσερα (14) μαθήματα.
5. Οι επί πτυχίο φοιτητές του 9ου εξαμήνου μπορούν να δηλώσουν συνολικά έως 18 μαθήματα χειμερινού και εαρινού εξαμήνου.

Σε περίπτωση που κάποιοι φοιτητές επιθυμούν να εκπονήσουν την πρακτική τους άσκηση σύμφωνα με όσα αναγράφονται στον κανονισμό της πρακτικής, μπορούν να την επιλέξουν.

**ΠΡΟΣΟΧΗ**: Κανένας φοιτητής δεν μπορεί να δηλώσει μάθημα από μεγαλύτερο εξάμηνο από αυτό στο οποίο βρίσκεται.

**ΕΝΗΜΕΡΩΣΗ ΣΧΕΤΙΚΑ ΜΕ ΤΙΣ ΠΡΟϋΠΟΘΕΣΕΙΣ (όσον αφορά τις δηλώσεις) ΚΑΤΑΧΩΡΗΣΗΣ ΒΑΘΜΟΛΟΓΙΩΝ ΣΤΟ ΜΗΧΑΝΟΓΡΑΦΙΚΟ ΣΥΣΤΗΜΑ**

**Οι φοιτητές έχουν δικαίωμα να εξεταστούν και να βαθμολογηθούν μόνο εφόσον έχουν δηλώσει τα μαθήματά τους στο:**

[**http://my-studies.uoa.gr**](http://my-studies.uoa.gr)

Για να περαστεί βαθμός μαθήματος χειμερινού εξαμήνου ο/η φοιτητής/τρια είναι υποχρεωμένος/η να έχει εκ των προτέρων δηλώσει το αντίστοιχο μάθημα στην χειμερινή περίοδο των δηλώσεων.

Για να περαστεί βαθμός μαθήματος στην εξεταστική περίοδο Σεπτεμβρίου ο/η φοιτητής/τρια είναι υποχρεωμένος/η να έχει εκ των προτέρων δηλώσει το αντίστοιχο μάθημα στη χειμερινή ή εαρινή περίοδο των δηλώσεων.

**Δεν θα γίνει δεκτή καμία εκπρόθεσμη δήλωση μαθημάτων**

**Η όποια εγγραφή του ονόματός σας στο eclass των μαθημάτων ή σε καταλόγους εργαστηρίων δεν σημαίνει ότι έχει γίνει δήλωση μαθημάτων.**

**ΠΡΟΣΟΧΗ**

**ΜΟΛΙΣ ΟΛΟΚΛΗΡΩΘΕΙ Η ΔΗΛΩΣΗ ΜΑΘΗΜΑΤΩΝ ΑΜΕΣΩΣ ΜΕΤΑ ΘΑ ΠΡΕΠΕΙ ΝΑ ΥΠΟΒΑΛΕΤΕ ΔΗΛΩΣΗ ΣΥΓΓΡΑΜΜΑΤΩΝ ΣΤΟΝ ΕΥΔΟΞΟ**

[**https://eudoxus.gr/**](https://eudoxus.gr/)

**Επισημάνσεις:** Το σύστημα του ΕΥΔΟΞΟΥ, **ελέγχει σε πραγματικό χρόνο αν υπάρχει δηλωμένο το μάθημα με αυτόν τον κωδικό στο my-studies**. Μόνο αν υπάρχει το μάθημα δηλωμένο στο my-studies, επιτρέπει να προχωρήσει η διαδικασία παραλαβής.

Με τη λήξη της περιόδου των δηλώσεων μαθημάτων στο my-studies, κλείνει αυτομάτως το WEB, γίνεται η οριστικοποίηση των δηλώσεων από τη Γραμματεία του Τμήματος και δεν είναι εφικτή καμία τροποποίηση.